CELEX: 32018D1885
Language: hu
Date: 2018-11-30 00:00:00
Title: A Bizottság (EU, Euratom) 2018/1885 végrehajtási határozata (2018. november 30.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Finnország számára való engedélyezéséről szóló 96/566/Euratom, EK határozat módosításáról (az értesítés a C(2018) 7840. számú dokumentummal történt)

4.12.2018   
               
               
                  HU
               
               
                  Az Európai Unió Hivatalos Lapja
               
               
                  L 308/43
               
            
         A BIZOTTSÁG (EU, Euratom) 2018/1885 VÉGREHAJTÁSI HATÁROZATA
         (2018. november 30.)
         a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Finnország számára való engedélyezéséről szóló 96/566/Euratom, EK határozat módosításáról
         
            
               (az értesítés a C(2018) 7840. számú dokumentummal történt)
            
         
         (Csak a finn és a svéd nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
         a saját forrásokkal foglalkozó tanácsadó bizottsággal folytatott konzultációt követően,
         mivel:
         
                     (1)
                  
                  
                     Finnország a 2006/112/EK tanácsi irányelv (2) 379. cikkének (2) bekezdése alapján a csatlakozás időpontjában általa alkalmazott feltételek mellett továbbra is mentesítheti az említett irányelv X. melléklete B. részének 2. pontjában felsorolt, alkotók, művészek és előadóművészek által nyújtott szolgáltatásokat, valamint X. melléklete B. részének 9. és 10. pontjában felsorolt ügyleteket mindaddig, ameddig az 1994. december 31-én a Közösséget alkotó valamelyik tagállam ezzel azonos adómentességeket alkalmaz. E cikknek megfelelően az említett ügyleteket figyelembe kell venni a héasajátforrás-alap meghatározásához.
                  
               
                     (2)
                  
                  
                     Finnország a 96/566/Euratom, EK bizottsági határozat (3) értelmében engedélyt kapott arra, hogy a ma már a 2006/112/EK irányelv X. melléklete B. részének 2., 9. és 10. pontjában említett ügyletek – az alkotók, művészek és előadóművészek által nyújtott szolgáltatások, bizonyos telkek értékesítése és a személyszállítás – tekintetében többek között közelítő becsléseket alkalmazzon a héasajátforrás-alap kiszámítása céljából.
                  
               
                     (3)
                  
                  
                     2018. április 26-i levelében Finnország engedélyt kért a Bizottságtól arra, hogy a 2006/112/EK irányelv X. melléklete B. részének 2., 9. és 10. pontjában említett ügyletek – a szabad foglalkozás keretében nyújtott szolgáltatások, az új épületek vagy a hozzájuk tartozó telkek értékesítése és az építési telkek érékesítése, valamint a személyszállítás – tekintetében a héasajátforrás-alap kiszámításához a köztes alap rögzített százalékos arányát alkalmazhassa. Finnország bizonyította, hogy a köztes alap tekintetében alkalmazott százalékos arány 2014 és 2016 között (a 2. és a 10. pont tekintetében), illetve 2012 és 2016 között (a 9. pont tekintetében) stabil maradt. A rögzített százalékos arány alkalmazása tovább csökkentené az ilyen ügyletek tekintetében a héasajátforrás-alap kiszámításával járó adminisztratív terhet. Finnország számára ezért engedélyezni kell, hogy a szabad foglalkozás keretében nyújtott szolgáltatások, az új épületek vagy a hozzájuk tartozó telkek értékesítése és az építési telkek érékesítése, valamint a személyszállítás tekintetében a héasajátforrás-alap kiszámításához rögzített százalékos arányt alkalmazzon.
                  
               
                     (4)
                  
                  
                     Az átláthatóság és a jogbiztonság érdekében célszerű korlátozni az engedély időbeli hatályát.
                  
               
                     (5)
                  
                  
                     A 96/566/Euratom, EK határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 96/566/Euratom, EK határozat a következő 2a., 2b. és 2c. cikkel egészül ki:
            
               
                  „2a. cikk
                  E határozat 2. cikkének (1) bekezdésétől eltérve a 2018. január 1. és 2020. december 31. közötti héasajátforrás-alap kiszámítása céljából Finnország a 2006/112/EK tanácsi irányelv (*1) X. melléklete B. részének 2. pontjában említett ügyletek tekintetében a köztes alap 0,0002 %-át alkalmazhatja.
               
               
                  2b. cikk
                  E határozat 2. cikkének (2) bekezdésétől eltérve a 2018. január 1. és 2020. december 31. közötti héasajátforrás-alap kiszámítása céljából Finnország a 2006/112/EK irányelv X. melléklete B. részének 9. pontjában említett ügyletek tekintetében a köztes alap 0,53 %-át alkalmazhatja.
               
               
                  2c. cikk
                  E határozat 2. cikkének (3) bekezdésétől eltérve a 2018. január 1. és 2020. december 31. közötti héasajátforrás-alap kiszámítása céljából Finnország a 2006/112/EK irányelv X. melléklete B. részének 10. pontjában említett ügyletek tekintetében a köztes alap 0,11 %-át alkalmazhatja.
               
            
         
         
            2. cikk
            Ennek a határozatnak a Finn Köztársaság a címzettje.
         
         
            Kelt Brüsszelben, 2018. november 30.-án.
            
               
                  a Bizottság részéről
               
               Günther OETTINGER
               
                  a Bizottság tagja
               
            
         
         
            (1)  HL L 155., 1989.6.7., 9. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Bizottság 96/566/Euratom, EK határozata (1996. szeptember 11.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Finnország számára való engedélyezéséről (HL L 247., 1996.9.28., 43. o.).